جیمز وب اوزای تلسکوپونون ۶ بؤیوک گؤی‌آدا/گالاکسی کشف ائتدیگی بیلدیریلدی.
سی‌ان‌ان‌ین خبرینه گؤره، کایناتی قیزیل اؤته‌سی ایشیقدا گؤزلمله‌ین و اسکی اولدوزلاردان و گالاکسیلردن گلن ضعیف ایشیغی معین ائده‌بیله‌ن وب تلسکوپونون اوزاق ائورن‌ده‌کی یئنی کشفینین، گالاکسیلرین منشأ‌لری حاقین‌داکی مؤوجود نظریه‌لری دییشدیردیگی ادعا ائدیلیر.
آمریکا بیرلشمیش دؤولتلرینده، پن استیت اونیوئرسیته‌سیندن آسترونومی و آستروفیزیک پروفسورو اولان چالیشمانین اورتاق یازاری ژول لئژا و ایش یولداشلاری، جولای آییندا یاییملاندیقدان سونرا جیمز وب بیلگیلرینی و تلسکوپون ایلک یوکسک چؤرونورلوکلو (یوکسک وضوح درجه‌سی) گؤرونتولرینی آنالیز ائتمه‌یه باشلادی.
لئژا، تلسکوپون کشف ائتدیگی ۶ گالاکسینین گؤزله‌نیله‌ن‌دن چوخ داها بؤیوک اولدوغونو سؤیله‌یه‌رک "کیچیک، گنج، کؤرپه گالاکسیلر" تاپماغی گؤزله‌دیکلرینی آنجاق "اولقون گالاکسیلر" کشف ائتدیکلرینی ایفاده ائتدی.
"بؤیوک گؤی‌آدا اولوشومونون کایناتین سون درجه ائرکه‌ن بیر تاریخینده باشلادیغینین اورتایا چیخماسی، چوخوموزون اوتورموش بیلیم اولدوغونو دۆشوندوگو شئیی ترسینه چئویریر" ایفاده‌سینی ایشله‌دن لئژا، کشفی ائدیله‌ن گالاکسیلری، غیر رس‌ی اولاراق 'ائورن قیریحیلار' اولاراق آدلاندیردیقلارینی سؤیله‌دی.
لئژا،
"بیلگیلر، بونلارین اولاسی گالاکسیلر اولدوغونو گؤسترسه ده منجه بو نسنه‌لردن بیر نئچه‌سینین گیزلنمیش سوپر کوتله‌لی قارا دلیکلر اولما احتیمالی وار" دئدی.
آراشدیرما، نیچر درگیسینده یاییملاندی.
